**Opgaver til vismandsspillet.**

**Introduktion:**

Du skal nu spille ”Vismandsspillet”. Spillet finder du på [www.vismandsspillet.dk](http://www.vismandsspillet.dk). Følg herefter nedenstående punkter skridt for skridt, før du går til selve opgaverne:

1. Når du er kommet ind i selve spillet. Kan du se oversigter over de forskellige økonomiske indikatorer (f.eks. arbejdsløshed, forbrug, BNP osv.) ved at trykke på felterne ”Staten”, ”Virksomhederne” og ”Husholdningerne”.
2. Når du har kigget lidt rundt er det tid til at gå til opgave 1 og foretage et økonomisk indgreb. Gå ind i ”Økonomiske værktøjer”. Her kan du styre offentlige udgifter, renten og andre økonomiske indikatorer, som staten, national banke og udlandet har magt over.
3. Foretag et økonomisk indgreb og tryk på ”Beregn”.
4. Når du har foretaget et økonomisk indgreb, kan du gå tilbage i ”Staten”, ”Virksomhederne” og ”Husholdningerne” og se effekten af dit indgreb som en stiplet linje i forhold til hvis der ikke var foretaget et indgreb.
5. Når du efterfølgende skal foretage et nyt økonomisk indgreb, er det vigtigt at du trykker på ”Genberegn”, ellers ”går der rod i den”, fordi du laver flere indgreb oven på hinanden.

**Opgave 1 – Økonomisk indgreb (Den nemme):**

Der findes fire styringsredskaber (finanspolitik, pengepolitik, valutapolitik og indkomstpolitik), men staten/regeringen har kun kontrol med det ene styringsredskab.

Foretag et økonomisk indgreb, regeringen faktisk kan foretage, og aflæs konsekvenserne på forbrug, arbejdsløshed, BNP og inflation.

Brug den centrale økonomiske sammenhæng til at forklare, hvad der sker.

Hvad betyder det for betalingsbalancen (import og eksport)? Forklar hvorfor?

**Opgave 2 – Pengepolitik (Den svære):**

Nu forestiller vi os, at Den Europæiske Central Bank (ECB) sætter den korte rente op til 2% og at Den Danske National Bank følger med, for at fastholde kronekurs over for euroen.

Sæt den udenlandske rente til 2% (Det er en stigning i forhold til nuværende 0,7%).

Hvad betyder det for forbrug, arbejdsløshed, BNP og inflation?

**Ekstraopgave - Økonomisk politik nu:**

Hvilken økonomisk politik ville du anbefale netop nu? Afprøv din anbefalede politik og aflæs, hvad der sker med BNP, arbejdsløshed og det offentlige budget.